એક ડ્રીમ પૂરું થયા પછી હવે શું? હવે તેમણે નક્કી કર્યું છે કે ૨૦૨૫માં બિલ્યન ડૉલર કૉર્પોરેશન થઈશું. એના માટે હવે આંતરાષ્ટ્રીય ક્ષિતિજોને સર કરવા તરફ તેઓ ધ્યાન આપી રહ્યા છે. એમાં ભારત, મિડલ ઈસ્ટ અને આફ્રિકાના દેશોમાં તેમની ઇન્ફ્રાસ્ટ્રક્ચર કંપનીની ડિફેન્સ સિક્યૉરિટી ટેક્નૉલૉજીનો ઉપયોગ કરાવવા માટે તેઓ મથી રહ્યા છે. એ અંતર્ગત તેમણે ગયા વર્ષે વાઇબ્રન્ટ ગુજરાતમાં ૧૫૦ મિલ્યન ડૉલરના MoU સાઇન કર્યા છે. તેઓ કહે છે, ‘મારી ઇચ્છા એવી છે કે આ જે ટેક્નૉલૉજી દ્વારા હું અમેરિકન મિલિટરીને પ્રોટેક્ટ કરાવી શકું છું એ જ ટેક્નૉલૉજીને અહીં થોડી મૉડિફાય કરીને ઇન્ડિયન માર્કેટ માટે બનાવીએ અને એનું મૅન્યુફૅક્ચરિંગ ઇન્ડિયામાં થાય. વિશ્વમાં પ્રીમિયર ગ્લોબલ સિક્યૉરિટી કંપની બનવું છે.’